# data[].attributes.body
Forța de muncă circulă liberă în Europa

# data[].attributes.body
Conferință privind mobilitatea forței de muncă și asigurarea echilibrului pieței muncii

# data[].attributes.attachment_link.provider_name
Președinția României la Consiliul Uniunii Europene

# data[].attributes.attachment_link.readable_text
Conferința „Mobilitatea forței de muncă, un element de bază în echilibrul pieței muncii", organizată la București, în contextul deținerii Președinției Consiliului Uniunii Europene, a reunit reprezentanți ai Direcției Generale Ocupare, Afaceri Sociale și Incluziune (DG EMPL) din cadrul Comisiei Europene, ai Eurofound, precum și experți EURES din statele membre.

Tema conferinței de la București a vizat unul din drepturile de bază garantate cetăţenilor europeni, respectiv libertatea lucrătorilor de a căuta un loc de muncă în orice stat membru. Discuțiile s-au axat pe beneficiile și provocările de pe piața muncii din UE, precum și pe cooperarea instituțională între statele membre ale UE în sprijinul lucrătorilor mobili.

"Din datele sintetizate la nivelul instituțiilor Uniunii Europene, până în 2017, 17 milioane de cetățeni ai Uniunii locuiau sau lucrau într-un alt stat membru decât cel al naționalității lor, cifrele fiind duble față de un deceniu în urmă. În considerarea acestei realități, este nevoie de o cooperare eficientă între autoritățile naționale și de o acțiune administrativă concertată pentru a gestiona piața din ce în ce mai integrată a forței de muncă, asigurând un impact pozitiv asupra economiilor statelor membre, lucrătorilor și întreprinderilor naționale", a transmis ministrul Muncii și Justiției Sociale, Marius Budăi.

Una dintre prioritățile Președinției României la Consiliul Uniunii Europene se referă la mobilitatea forței de muncă și la condiții de muncă egale ca factori care generează creștere și competitivitate în țările gazdă și de origine și pe piața internă a Uniunii Europene.

Prin urmare, conferința a acordat o atenție deosebită modelelor de mobilitate a forței de muncă orientate spre dezvoltarea mobilității geografice și profesionale a lucrătorilor în condiții echitabile, prin dezvoltarea și consolidarea instrumentelor UE existente.

„Consider că facilitarea mobilităţii lucrătorilor Uniunii, concomitent cu dezvoltarea unor politici reale de integrare a imigranţilor în societăţile statelor membre ale Uniunii, reprezintă factori extrem de importanți ce pot contribui la creşterea capacităţii de răspuns la noile provocări şi la implementarea măsurilor stabilite de Uniunea Europeană în acest context. O aplicare corectă și uniformă a reglementărilor europene privind libera circulație a lucrătorilor în cadrul UE și securitatea socială a lucrătorilor mobili, precum şi transpunerea și evaluarea noii legislaţii în domeniul relațiilor de muncă nu pot decât să faciliteze mobilitatea lucrătorilor în cadrul Uniunii și să garanteze condiții de concurență echitabile pentru întreprinderile din Uniunea Europeană, precum și respectarea drepturilor acestora", a declarat, în deschiderea lucrărilor, secretarul general adjunct al Ministerului Muncii și Justiției Sociale, Daniela Moroșanu.

Libertatea lucrătorilor de a căuta un loc de muncă în orice stat membru este un drept stabilit în Tratatele constitutive ale Uniunii Europene și este parte integrantă a conceptului de cetăţenie europeană, a drepturilor şi obligaţiilor ce rezultă din calitatea de cetăţean european și un instrument esențial în realizarea Pieței Unice, care reprezintă un spațiu fără frontiere interne precum și un spaţiu unional de libertate, securitate şi justiţie, în interiorul căreia este asigurată libera circulaţie a persoanelor.

În cadrul dezbaterilor au fost reflectate mai multe aspecte vizate de obiectivele Președinției României la Consiliul Uniunii Europene, respectiv identificarea și analizarea factorilor care determină mobilitatea externă a forței de muncă, dar și intenția de reîntoarcere a lucrătorilor mobili din Uniunea Europeană; bariere legale, administrative și practice care afectează mobilitatea lucrătorilor pe Piața Internă a Uniunii Europene și cooperare între administraţiile statelor membre pentru a reduce/elimina munca fără forme legale, evitarea riscurilor discriminărilor, abuzurilor şi încălcarea prevederilor legislaţiei muncii.

# data[].attributes.attachment_link.title
Conferință privind mobilitatea forței de muncă și asigurarea echilibrului pieței muncii, organizată la București - Președinția României la Consiliul Uniunii Europene

# data[].attributes.attachment_link.description
Conferința „Mobilitatea forței de muncă, un element de bază în echilibrul pieței muncii", organizată la București, în contextul deținerii Președinției Consiliului Uniunii Europene, a reunit reprezentanți ai Direcției Generale Ocupare, Afaceri Sociale și Incluziune (DG EMPL) din cadrul Comisiei Europene, ai Eurofound, precum și experți EURES din statele membre.

# data[].attributes.body
30.000 de lucrători străini nou-admişi pe piaţa forţei de muncă în anul 2020

# data[].attributes.attachment_link.readable_text
20 decembrie 2019

30.000 de lucrători străini nou-admişi pe piaţa forţei de muncă în anul 2020

Guvernul a aprobat, în ședința de astăzi, proiectul de Hotărâre privind stabilirea contingentului de lucrători străini nou-admişi pe piaţa forţei de muncă în anul 2020.

Astfel, pentru anul viitor a fost stabilit un contingent de 30.000 de lucrători străini nou - admişi pe piaţa forţei de muncă din România, care este similar celui din anul 2019, când contingentul inițial de 20.000 de lucrători a fost suplimentat cu 10.000.

Decizia privind stabilirea contingentului din acest an la 30.000 de lucrători străini nou-admiși a fost luată având în vedere potențialul de dezvoltare economică a României, din necesitatea de a asigura forţa de muncă cerută în unele sectoare de activitate sau meserii, care nu poate fi acoperită de lucrătorii români, dar și pentru a preveni situaţiile în care străinii lucrează în România fără forme legale.

De asemenea, măsura adoptată de Guvern a avut în vedere datele comunicate de Inspectoratul General pentru Imigrări, conform cărora de la data de 1 ianuarie până la 30 septembrie 2019 au fost eliberate 21.366 avize, dublu față de întregul an 2018, dar și de datele Agenţiei Naţionale pentru Ocuparea Forţei de Muncă, potrivit cărora, în perioada ianuarie - august 2019, 97.003 de locuri de muncă au fost declarate vacante de către angajatori, în mod repetat, față de 63.819 de locuri de muncă, în aceeași perioadă a anului 2018.

Măsura de suplimentare a contingentului aprobat inițial anul acesta a fost adoptată după ce în primele opt luni ale anului 2019, numărul de avize de muncă/detașare eliberate a crescut cu peste 165% față de prima jumătate a anului trecut.

Contingentul de lucrători străini nou-admişi pe piaţa forţei de muncă se stabilește anual prin hotărâre a Guvernului, la propunerea Ministerului Muncii și Protecției Sociale.

Serviciul Comunicare, Mass-Media și Relații cu Publicul

# data[].attributes.attachment_link.title
30.000 de lucrători străini nou-admişi pe piaţa forţei de muncă în anul 2020, 20 decembrie 2019

# data[].attributes.attachment_link.description
20 decembrie 2019 30.000 de lucrători străini nou-admişi pe piaţa forţei de muncă în anul 2020 Guvernul a aprobat, în ședința de astăzi, proiectul de Hotărâre privind stabilirea contingentului de lucrători străini nou-admişi pe piaţa forţei de muncă în anul 2020.